JohanHeinsen/ENO huggingface dataset:
Kiøbenhavns Postrytter, 1791-06-24
J Constantinopel og i Storvizirens Hovedqvarteer, som endnu er i Schiumla, tvivler man aldeles ikke om Krigens Fortsættelse, men venter hvert Øyeblik Efterretning, at Fiendtlighederne i Norden ere begyndte. For de Medlemmer af det diplomatiske Corps, som skal have bidraget meest til den forventende Diversion, er der bestemt kostbare Præsenter; thi Porten er ganske vis paa, at alting maa falde ud til dens Fordeel. Man taler vel om en Beleyring for Bralla, men man kan umueligen her faae den rette Sammenhæng at vide. Storviziren forlanger Forstærkning paa Forstærkning; Regieringen giør sit Bedste for at skaffe Folk tilveye, men de Janitscharer, som ere tienstdygtige, tage enten Flugten eller skiule sig; hvorpaa man her i Hovedstaden har Exempler nok. Hertil er fornemmeligen Jussuf Pachas Strænghed Aarsagen; thi han vil indføre Disciplin ved sin Armee, men hans Landsmænd ville ikke vide deraf at sige. Flaaden under Capitain Pachas Commando er rigtig nok seylfærdig, men Besætningen paa samme er saa ussel, at den ikke vil kunne udrette meget; da den forstørstedelen bestaaer af Folk og Drenge, som aldrig have seet Søen, og som man har tvunget til at giøre Tieneste. Man har sendt nogle hurtig seylende Kirlanges lidt uden for Mundingen af Canalen, for at indhente Efterretninger om den Russiske Flaade; men de ere komne tilbage med uforrettet Sag. Den barbariske Auxiliair-Escadre ventes med Længsel, og man troer, eller rettere udspreder, at den allerede har naaet Dardanellerne; men det er derfor ikke at liide paa. Endelig smiggre Tyrkerne sig ogsaa med en Brittisk Flaades Ankomst til det sorte Hav, men man holder for, at saadant af mere end een Aarsag er ugiørligt. Skulde imidlertid Engelskmændene lade sig see i disse Farvande, saa ville de vist komme til at fortryde det, allene for den Vanskelighed, de ville finde, ved at tilveyebringe de fornødne Levnetsmidler og Forfriskninger.
Kiøbenhavns Postrytter, 1791-06-24
Czistove, den 26 Maji. Med Underhandlingerne ved Kongressen er man nu kommet saa vidt, at Baron von Herbert i Gaar har i fuld Session, saavel i det franske som tyrkiske Sprog, kunnet forelæse det hele Udkast til Fredstractaten imellem Østerrige og Porten, saaledes som den deels er aftalt, og deels overeensstemmende med det Wienske Hofs Ønsker. Under Titel af blot Grændseberigtigelse, og for herefter desbedre at forebygge alle Stridigheder, paastaaes deri, imod alle øvrige Erobringers Afstaaelse, blot Districtet ligge til Unna og Fæstningen Orsowa; da man i Forveyen var blevet enig om at antage de forrige Tractater til Grundlag, og de Østerrigske Undersaatter oven i Kiøbet vare paa nye blevne forsikkrede om de dem ved Tractaten af 1784 tilstaaede Handelsfordeele. Jmod Districtets Afstaaelse lige til Unnafloden have de tyrkiske Befuldmægtigede fornemmeligen indvendet den Omstændighed, at Bossniens politiske Forfatning fordrede, at man først maatte indhente de mange forskiællige Grundeieres Samtykke. Derpaa har Baron von Herbert kort og godt svaret: "Til Afstaaelsen behøves blot Portens eller Storherrens Samtykke som Overlehusherre. Skulde Bossniakerne siden sætte sig derimod, saa vilde hans Hof formodentligen viide at komme ud af det med dem."
Kiøbenhavns Postrytter, 1791-06-24
Endnu maa meldes, at der er gjort den mundtlige Aftale, at Vaabenstilstanden skal vare, saalænge Kongressen varer.
Kiøbenhavns Postrytter, 1791-06-24
Florenz, den 31 Maji. Keiseren glædes overalt paa hans Reyse igiennem hans italienske Stater med Folkets Jubelraab. Den 22de forlod han Mantua, hvor Greven af Artois havde to Samtaler med ham. J Cremona forblev han til den 24de, gik derfra over Land til Lodi og Pavia, og ventedes den 28de til Mayland, hvorfra han har foresat sig at giøre Touren til Kongen af Sardinien.
Kiøbenhavns Postrytter, 1791-06-24
Hs. Keyserl. Majestæt har ladet bekiendtgiøre en Art Compte rendu over hans i Toscana førte Regiering fra 1765 til 1790. Efter denne beløb Statsindtægterne sig i Aaret 1765 ikkun til 8 Millioner 958085 Lire, men i Aaret 1790 til 10 Millioner 196954 Lire, uagtet Afgivterne i hans forløbne 25 Regieringsaar vare tildeels formindskede. Desuden har Keiseren endda sparet 50 Millioner Lire, som han har opoffret til Undersaatternes Lettelse og adskillige Forbedringer ved Jorddyrkningen i Storhertugdømmet.
Kiøbenhavns Postrytter, 1791-06-24
München, den 8 Junii. Det er bekiendt, hvilke strænge Foranstaltninger Churfyrsten har gjort imod Jlluminaterne og andre saadanne Ordener og deres Loger. Og dog har han nu med Mishag maattet erfare, hvorledes der siden er opstaaet adskillige saa kaldte venskabelige Selskaber eller Ordener paa eet og andet Sted i hans Stater. Endskiøndt disse Selskaber, vel for nærværende Tid ikke ere farlige for Religionen og Staten, og altsaa kunde ansees som uskyldige, har Churfyrsten dog ogsaa strængeligen forbudet dem, og det paa den Grund, at de i Fremtiden kunde udarte, og altsaa blive skadelige.
Kiøbenhavns Postrytter, 1791-06-24
Stockholm, den 10 Junii. Vor Skjærgaardsslaade er nu fuldkommen udrustet, og der ligger 132 Seylere færdige paa de Svenske Kyster, for paa første Vink at gaae i Søen.
Kiøbenhavns Postrytter, 1791-06-24
Endnu til i Dag har Regieringen ingen Efterretning havt om Kongens Landgang.
Kiøbenhavns Postrytter, 1791-06-24
Da den Pohlske Gesandt, Greve Potock, er reyst herfra til Warschau, saa besørge de Herrer Boleslawsky og Sieratowsky Republikens Anliggender i hans Fraværelse.
Kiøbenhavns Postrytter, 1791-06-24
Den Russisk Keyserl. General, Baron von der Pahlen, reyser ogsaa i disse Dage. Han har af sit Hof faaet Tilladelse til at bruge Badene i Tydskland, for at hielpe paa sin Helbred, som i de forløbne Feldttoge, deels imod Tyrkerne og tilsidst imod os, har liidt meget.
Kiøbenhavns Postrytter, 1791-06-24
London, den 10 Junii. Man forsikkrer, at den første Division af vor store Flaade, skal, 13 Linieskibe stærk, under Admiral Hothams Commando, endnu i denne Uge udløbe, for at gaae til Rehdenved Leith eller Edinburg, hvor hele Flaaden siden skalsamles.
Kiøbenhavns Postrytter, 1791-06-24
Fra Ostindien have vi faaet nye Tidender. Et fra Madras den 2den Februarii afseylet Skib beretter, at Tippo Saib er faldet ind i Carnatik, og har der anrettet store Ødelæggelser; hvilket havde drevet en saa stor Mængde Folk til at flygte til Madratz, at man der maatte befrygte Hungersnød. Greve Cornwallis var ankommet til Kysten, og havde forandret General Meadows Operationsplan derhen, at forlade alle gjorte Erobringer, og sammentrække den hele Brittiske Armee, som endda bestod af 26 til 27000 Mand, for at marchere imod Tippos Hovedstad, Seringapatnam.
Kiøbenhavns Postrytter, 1791-06-24
J Batavia rase smitsomme Sygdomme, som bortrykke mange Mennesker.
Kiøbenhavns Postrytter, 1791-06-24
J Gaar udnævnte Kongen Sir Henry Dundas til indenlandsk Statssecretair i Lord Greenwilles Sted. For Parlementets sidstmeldte Prorogation blev det i Overhuuset ved de fleste Stemmer afgjort, at det Hasting ske Statsforhør skal udsættes til næste Session, følgelig efter al Anseende til engang hen i December eller Januarii Maaned. Den korte Forsvarstale, Hr. Hastings i Torsdags holdt i Westminsterhall, var frie for al Declamation, for Advocatvendinger, for Fernis og Sminke, altsaa en nøgen Beskrivelse over alt det, som, efter hans Sigende, virkelig hører til hans hele Jndiske Gouvernements historie. Han paastod, hvad han for fire Aar siden i Underhuuset havde paastaaet: at han i alle sine Handlinger havde søgt at følge Ærens, Retfærdigheds og Retskaffen heds Grundsætninger, og at han ofte havde seet sig nødt til at bruge Forholdsregler, der kun syntes haarde og strænge. Han beviiste, at Folkeformerelsen og Agerdyrkningen havde vundet anseeligt ved hans Regieringsplan, som mon endnu fulgte; men at han for sin udviiste Tieneste nu fik Spot, Bagtalelse og de groveste Beskyldninger til Løn &c.
Kiøbenhavns Postrytter, 1791-06-24
Warschau, den 11 Junii. Da der i den sidste Rigsdags=Session er fremlagt nye Rapporter fra vore Ministre ved de udenrigske Hoffer, hvoraf erfares, at man endnu giør sig al Umage for at tilintetgiøre Rigsdagens roesværdige Hensigter, saa har Rigsdagen eensstemmigen besluttet, ikke at spare nogen Fliid eller Bekostning, for at opdage alt, hvad der kunde foretages til Republikens Skade.
Kiøbenhavns Postrytter, 1791-06-24
Rygtet om et Project til at forvandle Hertugdømmet Curland til Woywodskaber, vedvarer endnu. De Curland ske Deputerede faae deres begiærte offentlige Audience den 16de hujus. - Rigsdagen bliver formodentligen udsat til October Maaned.
Kiøbenhavns Postrytter, 1791-06-24
Jmellem Republiken og Kongen af Preussen er nu Cartellet angaaende Deserteurer bragt i behørig Stand.
Kiøbenhavns Postrytter, 1791-06-24
Wien, den 11 Junii. Fra en sikker Haand erfares, at den Pohlske Revolution allerede er bifaldet af Østerrige, Rusland og Preussen, og at disse tre Magter have tilbudet sig at garantere den, om fornødent gjordes. Churfyrsten af Sachsen har ogsaa paa det forbindtligste modtaget den decreterte Arvefølge, og meddeelt alle Europæiske Hoffer Efterretning derom.
Kiøbenhavns Postrytter, 1791-06-24
Frankfurt, den 11 Junii. Adskillige offentlige Blade berette dette vigtige Nyt, at der i tilstundende Foraar vil blive udført et Project, hvorom det Berlinske Hof skal være blevet eenigt med et andet mægtigt Hof, hvorved begges vestlige Grændser skulde blive anseeligen udviidede, og nyeskabte Stater faae en med Pohlens temmelig overeensstemmende Constitution. Tillige hedder det, at Markgreven af Anspachs Reyse til London skal angaae Sager af største Vigtighed.
Kiøbenhavns Postrytter, 1791-06-24
Brüssel, den 12 Junii. Erkehertuginde Gouvernantinden er nu med sin Gemahl kommet her til Landet igien. Deres høytidelige Jndtog her i Hovedstaden er fastsat til den 15de, og Hyldingen til den 28de og 30te. Det Don Gratuit, som de Brabantske Stænder offerere Erkehertuginden, beløber sig til 300000 Gylden; og en Deputation fra Stænderne har i Forgaars complimenteret Prindsessen i Bonn. Ogsaa de Hennegauiske Stænder have bevilget saavel et Don Gratuit som deres Qvantum til Hofstaten, og dette Aars Subsidier til Keyseren.
Kiøbenhavns Postrytter, 1791-06-24
J Anledning af det forestaaende Jndtog er Garnisonen her blevet forstærket. J alle Byer, hvor igiennem Erke hertuginden er passeret, vare Æreporte opreyste for hende.
Kiøbenhavns Postrytter, 1791-06-24
Berlin, den 18 Junii. Gouverneur von Møllendorf gaaer i Morgen til Armeen i Preussen, og Rygterne om Krig og Fred have aldrig været hinanden saa modsigende som nu. Nogle paastaae, at der her er ankommet en Coureer fra Petersburg, med saa gode Tidender om Fredens Vedligeholdelse, at de i Pommern forsamlede Regimenter allerede have faaet Ordre at marchere tilbage, og at en ligelydende Ordre er sendt til Regimenterne i Preussen, hvorfor ogsaa disse Politici forsikkre, at Hr. von Møllendorf blot skal bereyse Cordonen. Andre Rygter klinge derimod anderledes, og tale om flere Artillerie-Compagniers Marchordre, hvilket vist nok ikke er noget Fredssignal.
Kiøbenhavns Postrytter, 1791-06-24
Den i Forgaars fra Czistove ankomne Feldtjæger er allerede i Dag expederet tilbage.
Kiøbenhavns Postrytter, 1791-06-24
Nederelven, den 20 Junii. Efter de nyeste Beretninger fra det tydske Rige er Gre den af Artois, ved hans Ankomst til Maynz den 12te hujus, blevet overordentlig høytideligen modtaget. Churfyrsten selv, Prindsen af Conde, Hertugerne af Bourbon og Enghien, med flere franske Generaler, stode om Aftenen Klokken 10 paa Rhinstrømmens Bredde, hvor Greven af Artois gik i Land, efterat han med den churfyrstelige Livjagt var afhentet fra den anden Side. Churfyrsten førte ham derpaa, under Kanonernes Affyring fra Fæstningen, igiennem en paraderende Grenadeer-Bataillon, til den smukt illuminerte churfyrstelige Favoritte, hvor der var indrettet Værelser for Greven, imedens Prindsen af Conde med sin Søn og Sønnesøn toge Logis i Giestgivergaarden de tre Kroner, hvor ham blev givet en Ære vagt. Greven af Maillebois, som hidtil har opholdt sig i Mastricht, ventes nu til Worms. - Videre meldes, at der den 29de Maji er fra Schweiz med Frankfurter Vogn mænd afsendt 28 Centner nye Dalere til Heidelberg, hvor de vare addresserte til en vis fordums Marquis.
Kiøbenhavns Postrytter, 1791-06-24
Altona, den 21 Junii. J Gaar er vor saa fortiente Generalsuperintendent, Dr. Adam Struensee, ved Døden afgaaet i Rendsborg, i sit 83de Aar.
Kiøbenhavns Postrytter, 1791-06-24
Kiøbenhavn, den 24 Junii. J Onsdags bleve i Frue Kirke af Hs. Højærværdighed Hr. Biskop Balle følgende Candidater ordinerede: Hr. David Wentzel, kaldet til Sognepræst for Waagøe Præstegield paa Færøe; Hr. Christian Wæver, kaldet til Sognepræst paa St. Thomas i Vestindien; Hr. Svend Haugaard, kaldet til Capellan pro Persona for Rachlou Meenighed i Sielland. Biskoppens Ordinations-Text var af1 Thess. 4 Cap. 1318 V. Af Ordinatis prækede Hr. Wentzel over 2 Tim. 4 Cap. 5 V.
Kiøbenhavns Postrytter, 1791-06-24
J Gaar, den 23de Junii, blev ved Universitetet foretaget den aarlige Omvexling af Rectoratet, som til Hr. General-Auditeur og Professor Nørregaard blev overleveret af Hr. Doctor og Professor Moldenhaver. Kielderen under Gaarden No. 190 i Frederichsberggaden, tienlig formedelst sin gode Beliggenhed nær ved Torvet til Handel, er til førstkommende Michaelis ledig, om samme tales med Viinhandler Glasing paa Hiørnet af Vandkunsten.
Kiøbenhavns Postrytter, 1791-06-27
Kiøbenhavns Aar. Po No. alle vo mun Hans Post-Tidender. Huus. Assistalte. at Mandagen, den 27 Junii. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1791-06-27
Constantinopel, den 9 Maji. Capitain Pachas høytidelige Udtog me vores til det sorte Hav bestemte Flaade gik for sig den 2den hujus, men hele Flaaden ligger ikke desmindre endnu i god Roe i Canalen imellem dette og Bujuldere, og skal have endeel Proviant ombord, førend den kan gaae videre. Commandeuren for den Algierske Auxiliair-Escadre beklæder Viceadmiralposten paa Flaaden, og da Storherren har megen Tillid til hans militaire Egenskaber, saa kunde disse let, om han faaer Leylighed til at vise dem i Gierningen, bane ham Veyen til at blive Storadmiral. - Kaimakanen har taget alle Fæstningsværkerne langs med Canalen lige til Mundingen af det sorte Hav i Øyesyn. – Den 27de i forrige Maaned ankom atter to Engelske Skibe med Krudt og andre Provisioner, som bleve kiøbte for Regieringens Regning.
Kiøbenhavns Postrytter, 1791-06-27
Den Pohlske Gesandt har nu formeligen antaget Ambassadeurs Caracter.
Kiøbenhavns Postrytter, 1791-06-27
Madrid, den 19 Maji. Det er hartad utroeligt, med hvilken Jver den nye Præsident, Greve Cifventes, forvalter sit Æmbede. Over hundrede overflødige Betiente ere aftakkede, og nu paa andre Maader ernære sig; det overdrevne Antal af Advocater, Procuratorer og Notarier er indskrænket; for rigtigt Maal. og Vægt samt godt sundt Brød bliver der dagligen sørget; Misbrugene i Handel og Vandel afskaffes, og Høkere og Mæglere holdes under en passende følelig Straf inden visse Grændser.
Kiøbenhavns Postrytter, 1791-06-27
Den franske Charge d'Affaires har ey endnu havt Audience hos Hoffet. Man siger, at den Østerrigske og Neapolitanske Gesandt ere fornemmeligen Skyld deri.
Kiøbenhavns Postrytter, 1791-06-27
Venedig, den 8 Junii. Den 1ste hujus om Aftenen ankom paa eengang tre Courerer, een til Regieringen, een til den Spanske, og een til den Sardiniske Minister; men man har hidtil ey kunnet erfare noget af Depechernes Jndhold. Den 4de var det høye Raad hele Natten igiennem forsamlet. Saameget veed man, at der er gaaet Ordre til Tøyhuuset, om at udruste endnu 4 Krigskibe, og at alle Coffardieskibe, der ligge i vore Havne, skulle forsynes med det fornødne Skyds, som udleveres dem fra Tøyhuuset. - Ridder Emo skal have faaet Ordre, at drive for Alvor paa Freden med Tunis, eller i manglende Fald erklære alle de barbariske Maa ter Kriig.
Kiøbenhavns Postrytter, 1791-06-27
Ofen, den 21 Junii. En fra Wien indløben Efterretning udgiver Freden med Tyrkerne for vis og gandske afgjort. Derimod melder et Brev fra Temesvar af 7de hujus, at sammesteds var ankommet en Staffette fra Belgrad, fra Feldtmarechalen Greven af Wallis, med den Ordre, at Regimentet Belgiøso og et tilstrækkeligt Artillerietrain skulde ufortøvet marchere til Grændsen.
Kiøbenhavns Postrytter, 1791-06-27
London, den 14 og 17 Junii. J Fredags (den 10de) havde Lord Hood sin Afskeds audience hos Kongen, gik den 11te herfra til Spithead, og lod den 12te sit Flag vaye fra Skibet Victorp. Altsaa ligger nu hans hele Flaade, tilligemed Avantgarden under Admiral Hotham, gandske seylfærdig, for paa første Vink at udløbe. Formodentlig var Hotham allerede i Søen, naar Vinden ikke havde været ham imod.
Kiøbenhavns Postrytter, 1791-06-27
Jmidlertid vedvarer Matrospresningen endnu, ligesom og alle andre Udrustninger fortsættes med sædvanlig Jver; og da Hoffet hvert Øyeblik venter Coureer fra Constantinopel, Petersburg og Berlin, saa troer man i Almindelighed, at det om faae Dage vil blive afgjort, enten det bliver til Kriig eller Fred. Der skal allerede i Dag være ankommet en Coureer fra Berlin, hvis Depecher siges at være meget fredelige. Ligeledes skal der fra Wien være ankommet en Noblegardist, som har givet Anledning til en lang Conference imellem den Keyserlige Gesandt og Statssecretairen.
Kiøbenhavns Postrytter, 1791-06-27
J Forgaars Aftes havde Admiralitetet en stor Forsamling, hvorefter der blev affærdiget en Expresser til Lord Hood som strax sendte to Cuttere til Spithead, af hvilke den ene skulde gaae videre til Admiral Peyton i den Middellandske Søe, og den anden med seglet Ordre til en anden Station. Lord Cranston er allerede ankommet til Rheden ved Leith med Linieskibet Assistence, for at giøre de fornødne Anstalter til den store Flaades Modtagelse. Hoftidenden for i Løverdags leverer fire Official=Depecher, som med Skibet Rodne ere indløbne fra Greve Cornvallis, General Abercrombie, og Regieringen i Madrass. Bemeldte Depecher gaae til den 28de Januarii, og melde om en nye Seyer paa Malabarkysten, som Oberst Hartley den 10de December har tilfægtet sig over 13000 Mand af Tippo Saibs Tropper ved Kalieut, hvori vi ikkun have havt 8 Døde og 44 Saarede, men Fienden derimod har mistet over 1000 Mand, nemlig 1 Sirdar og 100 Mand, som fandtes døde paa Valpladsen, og Hussan AlyCawn med 2 Sirdars og 900 Mand, som bleve tagne til Fange. – Efter private Beretninger fra Jndien har Tippo igien maattet forlade Cornatik, men har der anrettet en gruelig Ødelæggelse, hverken skaanet Alder eller Kiøn, lagt den skiønne Stad Trinconomale i Aske, og plyndret alle Pagoderne.
Kiøbenhavns Postrytter, 1791-06-27
Et af vore Handelshuuse, som i forrige Uge blev insolvent, har i disse Dage faaet en Remisse af 80000 Pund fra Jamaica, og betaler nu alle sine Creditorer fuld ud.
Kiøbenhavns Postrytter, 1791-06-27
Veyrliget har i de sidste 14 Dage været overmaade foranderligt. Een Dag kan man ikke nære sig for Heede, og Dagen derpaa seer man sig om efter Vinterklæderne, og begynder at tænke paa Kaminen.
Kiøbenhavns Postrytter, 1791-06-27
Wien, den 15 Junii. Endskiøndt de sidste Tidender fra Czistove love meget godt, vedbliver man dog her, og det efter Baron von Herberts Raad, at giøre alle Sikkerheds- og ForsvarsAnstalter saa hastig som mueligt, indtil man faaer nærmere Forholdsordre fra Keiseren. Saaledes er der f. Ex. sendt en Afdeeling Pontonniers til Skibs til Belgrad, og endda siden endeel Officerer og Bombarderere med 4 Compagnier Artillerister. To Regimenter have over Hals og Hoved maattet marchere til Orsowa og Gladowa; og det er vist nok, at omstreifende Tyrker have paa forskiællige Stæder, saavel i Wallachiet som ved Belgrad og Unna floden, skudt paa vore Piquets, og dræbt eller saaret endeel Soldater, endskiøndt Vaabenstilstanden ey endnu den gang var udløbet. Under disse Omstændigheder kan enhver let forestille sig, med hvilken Utaalmodighed man her længes efter at vide, hvorledes Tyrkerne efter den 14de hujus have opført sig imod vore Tropper. For Armeen i Croatien er der i Fiume og Zeng opkjøbt en Mængde Kornvarer; og General de Vins er virkelig reysefærdig, for paa første Efterretning om Bosnikernes videre Bevægelser at kunne gaae til sin Bestemmelse.
Kiøbenhavns Postrytter, 1791-06-27
Den Preussiske Gesandt har tilkiendegivet, at hans Monark har sendt sin Generaladjutant von Bischofswerder i et meget vigtigt og med de nærværende Omstændigheder nøye forbundent Ærinde umiddelbar til Keyseren i Jtalien. Det kunde altsaa hænde sig, at Conjuncturerne, som under de langvarige Underhandlinger allerede tidt nok have forandret sig efter de respective Hoffer forskiællige Jnteresse, maaskee nu kunde tage en for det Almindelige fordeelagtig Vending.
Kiøbenhavns Postrytter, 1791-06-27
Lord Elgin er kommet tilbage fra sin Reyse til Keyseren, og forbliver her som Engelsk Gesandt, indtil Ridder Keith kommer tilbage fra Kongressen i Czistove.
Kiøbenhavns Postrytter, 1791-06-27
Fra Triest har man tilforladelig Efterretning, at der den 29de April er ved Rhodis forefaldet en temmelig alvorlig Træfning imellem to Russiske Krigskibe under Oberst Lorenzos og Greve Woinowichs Commando, og sex tyrkiske Handels-Caraveller, som vare bestemte fra Alexandrien til Constantinopel. De fem tyrkiske Skibe trak sig tilbage til Fæstningen, men det slette blev erobret af Russerne.
Kiøbenhavns Postrytter, 1791-06-27
Aachen, den 17 Junii. Natten til den 15de hujus ankom Kongen af Sverrig her med sit følge, for at bruge Brøndeuren. Alle ere nysgierrige efter at see denne navnkundige Monark. Han besøgte strax i Forgaars Commedien, og i Gaar Ballet paa den nye Redout Sal. – J Overmorgen ventes ogsaa Prinds Ferdinand af Preussen med Gemahlinde og Børn samt Arve-Stadtholderen fra Haag herhid.
Kiøbenhavns Postrytter, 1791-06-27
Leipzig, den 18 Junii. Rygtet vil, at en vis høy Reysende har under det strængeste Jncognito og kun med een Betient nyeligen været i Potsdam.
Kiøbenhavns Postrytter, 1791-06-27
Private Beretninger fra Berlin forsikkre, at Haabet om en almindelig Fred nu snart vil blive opfyldt.
Kiøbenhavns Postrytter, 1791-06-27
Amsterdam, den 18 Junii. Fra Stockholm meldes, at det Svenske Ostindiske Compagnie vil atter ved dette Aars Udgang sende to Skibe til China. Agio imellem Banco= og Rigsgields=Sedlerne var der voxet til 15 og 16 Procent, og da det næsten ey længer er mueligt at faae Bancosedler, saa giør dette stor Hinder i Vexel-Roullancen, siden Kiøbmændene nødigen udstæde Vexler, uden halv i Banco= og halv i RiigsgieldsSedler.
Kiøbenhavns Postrytter, 1791-06-27
Vore nyeste Tidender fra Batavia ere ikke de behageligste. Smitsomme Sygdomme have bortrykket en stor Deel Mennesker, især Tømmerfolk. En Mængde døde Fiske, som Søen havde opkastet paa Strandbredden, og som Regieringen, ligesom for nogle Aar siden, burde ladet nedgrave, meenes at have inficeret Luften og foraarsaget bemeldte Ar af Pest. - Paa Cap de bonne Esperance havde man, efter de sidste Breve, en forsmædelig Heede med en stærk Paa Sydostvind, som truede Huusene Indstyrtning.
Kiøbenhavns Postrytter, 1791-06-27
den franske Øe St. Maurice skal de indbyrdes Uroeligheder være gaaet temmelig vidt.
Kiøbenhavns Postrytter, 1791-06-27
Frankfurt, den 18 Junii. Siden Greven af Artois ankom til Maynz, er der fra aristoratisk Side i de offentlige Blade udspredet, at en vis mægtig Monark havde skrivtligen gjort Ludvig den Sextende det Spørgsmaal; Om han frivilligen eller af Tvang havde sanctioneret det for de tydske Fyrster i Elsass, saa skadelige Decret? J første Fald maatte han da erklære ham Kriig; men i sidste Tilfælde havde han for stor Agtelse for en Konges Dyder og Egenskaber, til ikke paa virksomste Maade at sønderbryde hans Lænker, ja med sit Blod selv at tage ham i Forsvar. Ligesaa urimeligt som dette er et andet Rygte, at nemlig visse Magter have i Paris gjort den peremtoriske Fordring, strax at hæve Nationalforsamlingen, sætte Kongen og Dronningen i Friehed igien, og tilbagegive Geistligheden og Adelen deres gamle Rettigheder.
Kiøbenhavns Postrytter, 1791-06-27
Hvad man med Vished kan melde, er, at den franske Vexelcours er i otte Dage steget fra 62 1/2 til 66. Da det Keyserl. Cavallerie i Lüttich har ladet indrette Barakker til dets Heste, saa anseer man saadant for et vist Kiendetegn paa, at det ikke saa hastig forlader Landet.